Publication: Magyar Közlöny
Issue: MK-2009-88 (Year: 2009, Number: 88)
Era: 2004-2010
Section: (4) A bányászatról szóló 1993. évi XLVIII. törvény
Paragraph Index: 327

(4) A bányászatról szóló 1993. évi XLVIII. törvény 22/A. § (8)–(9) bekezdése helyébe a következõ rendelkezések lépnek: „(8) A szénhidrogénekre vonatkozó kutatási jogadomány iránti kérelemhez mellékelni kell a kutatási munkaprogramot és annak költségvetését. A kutatási jog adományozásának feltétele kutatási blokkonként 200 millió forint, de – az egy vállalkozó jogosultságában álló kutatási területek számától és nagyságától, illetve az összes kutatási költségtõl függetlenül – egyidejûleg legfeljebb 1 milliárd forint pénzügyi biztosíték nyújtása. A pénzügyi biztosíték összege a költségvetésben megosztható a kutatási munkaprogram végrehajtásával kapcsolatos feladatok, va- 2009/88. szám lamint a várható bányakárok, tájrendezési és környezetmegóvási kötelezettségek fedezetére. Pénzügyi biztosíték az Európai Gazdasági Térség valamely tagállamában székhellyel rendelkezõ hitelintézet által nyújtott bankgarancia lehet. Olyan hitelintézet által nyújtott bankgarancia, amelynek székhelye nem az Európai Gazdasági Térség valamely tagállamában van, csak akkor fogadható el, ha azt az Európai Gazdasági Térség valamely tagállamában székhellyel rendelkezõ hitelintézet felülgarantálja.

Source: https://magyarkozlony.hu/hivatalos-lapok/804991dde752802b3bfa2191b1b4be899ea80080/dokumentumok/0b0880e65cec7e819b63e9af225242724a9e28de/letoltes